קורסים (צילום, ספורט, עיתונות, שחמט ועוד), להקות מחול, זמר, דרמה

בית ספר ככר של חוזקות

1. הצורך בפרויקט
הפרויקט הינו תוצר המשרת את שלושת המעגלים אדם-בית ספר-קהילה ונוצר לאור בקשת התלמידים וחלומותיהם, חזון בית הספר, הרצון ליצור פיתוח וצמיחה של חוזקות התלמידים. "עיסוק בעתיד הוא מנוע הצמיחה של הפרט והחברה" (פרופ' גלי צינמון).

2. תקציר הפרויקט
אחת לשבוע, מקבלת כל שכבה שעה וחצי שהינן שתי שעות לימודיות של קורס המועבר על ידי מדריך בעל הסמכה בתחום הנלמד. המדריך עובר הכשרה והשתלמויות ע"י החברה למתנ"סים, התוצרים מוצגים בתערוכות, התלמידים משתתפים בטורנירים, מופעים ותחרויות בהם ההורים לוקחים חלק.

3. קהל יעד
תלמידי השכבות ז' ו-ח'. עפ"י המודל של גוטפרדסון בדומה למודל הקלאסי של פיאז'ה, בשלב הרביעי לחייו של הילד (גיל 14 ומעלה) נכנסים שיקולים של נטיות אישיות (מבנה האישיות). זהו גיל בו יש מעבר מראייה עצמית המבוססת על מאפיינים חיצוניים אל עבר ראייה עצמית המבוססת על הגדרה עצמית ייחודית ותובנות ביחס לתכונות אישיות. בסופו של דבר מסוגל המתבגר לנסח לעצמו שאיפה תעסוקתית (נמרוד בליך). לצורך ניסוח השאיפות בגיל זה התלמידים לוקחים חלק בפרויקט ומתנסים בקורסים השונים.

4. מטרות ויעדים
הפרויקט מעניק לתלמיד אפשרות להחליט על כיוון לעתיד, לבחור תחום אותו רוצה לטפח ולהתנסות בו תוך סלילת הדרך לעיסוק בתחום בו בחר. לאחר בחירת התחום, פועל בית הספר לקידום הילד מבחינה אישית, הכוונת הילד בתחום העניין, דחיפת התלמיד לקחת חלק בתחרויות תוך ייצוג בית הספר, יצירת תוצר בתחום העניין.
הפרויקט יתרום לתלמידים התנסות מעשית בתחומי עניין שונים ויאפשר להם לחדד שאיפותיהם לעתידם המקצועי.

5. דרכי פעולה
הפרויקט נערך במשך שנתיים כאשר בתחילתן התלמיד בוחר קורס בהתאם לחוזקה ולרצון האישי שלו מתוך מגוון רב של קורסים. לעיתים, בעקבות חוסר התאמה או שביעות רצון מתבצע מעבר בין הקורסים השונים. בשנה השנייה לתלמידים יש אפשרות לבחור קורס אחר ולהתנסות בו.
הקורסים השונים נערכים בחדרים ייעודיים המאובזרים עפ"י צרכי הקורס על מנת לקיים את הקורס בצורה המיטבית.

6. הערכה
לכל קורס קיים סילבוס הכולל בתוכו התייחסות למרכיבי הציון ולאופן ההערכה.
השתתפות, ההליך, התוצר וההשקעה.

7. תקציב
לכל תלמיד מוקצה סכום מסוים עבור תחום לימוד זה. התקציב נבנה בהסתמך על פי מספר התלמידים. העירייה משלמת שליש, ההורים משלמים שליש ומשרד החינוך משלם שליש.
התקציב אמור לכסות את עלויות המדריך והציוד.

8. שותפי פרויקט
שותפי הפרויקט הינם רכזת הפרויקט, מורי הקורסים, מחנכים וכמובן התלמידים הלוקחים חלק בכל קורס.

9. השראה לפרויקט
הפרויקט הינו נדבך חשוב בבית הספר וזאת כחלק מהתפיסה המטפחת אדם בעל ערך ומשמעות ולכן מהווה חלק מחזון בית הספר "יתקיים תהליך של העצמה וחינוך אישי שבו בונה כל פרט את תמונת עתידו בחברה, בעידן דינמי ומשתנה".
10. פנינו לאן
בית הספר שואף לפתוח קורסים נוספים על מנת לענות על צרכי כל התלמידים תוך מתן פתרונות מהירים בכדי לסייע לתלמידים. מטרת בית הספר לחשוף את התלמידים לכלל תחומי החיים מתוך הבנה שככל שהחשיפה תהיה גדולה יותר אזי גם תמונת העתיד תהיה רחבה ובהירה יותר והסיכוי שתתרחש גדל (פרופ' גלי צינמון).

11. עת לחשוב
מדברי התלמידים ניכר כי בית הספר מצליח להעביר את המסר לתלמידים אשר מרגישים כי בית הספר פועל לקידום חוזקותיהם מתוך כוונה לסייע להם בעתיד בתחום הקריירה. התלמידים מעידים כי הם נחשפים לעיתים לתחומים אותם לא הכירו בעבר ולאחר התנסות המשיכו לעסוק באותם תחומים, חלקם כתחביב וחלקם באופן מקצועי. עוד הם מציינים כי הקורס מהווה עבורם חוויה שונה בתוך המסגרת הלימודית, מהנה לה הם מחכים מידי שבוע.
אל מול הביקורות החיוביות עולה ביקורת משותפת למספר תלמידים כי הם מרגישים שתהליך נקטע בכיתה ח' ויש רצון שימשיך לכיתה ט'.
הקושי העיקרי הוא מכסת התלמידים בכל קורס. ישנם קורסים אליהם הדרישה גבוהה יותר וצריך להתמודד עם תלמידים מאוכזבים שלא מעוניינים לבחור בקורס אחר. בעיה נוספת שעלתה וצוין כי לרוב נמצא עבורה פתרון מהיר, היא אי התאמה לקורס הנבחר. כאשר תלמיד מתנסה ומבין שאינו מוצא עניין או לחילופין שהחוזקה שלו אינה מגיעה לכדי מיצוי ומימוש ומבקש לעבור לקורס אחר.
ההמלצות להמשך הן פתיחת קורסים חדשים שלהם עלתה הדרישה בראיונות התלמידים כגון: פיתוח אפליקציות והקמת אתרי אינטרנט. הענקת תעודות מקצועיות למסיימי קורסים שונים תעצים את תחושת התלמיד שאכן ביצע צעד נוסף לעבר עתידו.

**מרכזי למידה**

מרכזי למידה

**דרמה**

הצגת "הקמצן" של "מולייר"

**להקת מחול ייצוגית**

להקת מחול ייצוגית

**להקת רוק ייצוגית**

להקת רוק ייצוגית